﻿— 145 — 



Jesté que le traité et pourpaiier de la paix a esté encommencé dès le 

 mois d'octobre dernier, mais d'aultant que par les conditions de paix 

 qui leur furent dèslors proposées , on leur offroit seulement une liberté 

 charnelle de conscience, sans exercice de la religion , pour la défense et 

 maintien de la quelle seulement ilz avoient esté contraincts de prendre 

 les armes , ilz n'auroient voulu entrer plus avant dans aucune négocia- 

 tion , estans résolus de plus tost s'exposer, tous les ungs après les aultres , 

 à une mort honorable que, par une lascheté et infidélité si grande, il leur 

 fust imputé et reproché par la postérité d'avoir quitté et abandonné l'hon- 

 neur et service de Dieu et leur propre conscience; que depuis sur cela 

 la Majesté du Roy auroit envoie vers eulx le sieur de Biron , chevalier 

 de l'ordre, capitaine gênerai et grand maistre de son artillerie, et le sieur 

 de Malassisse, conseiller en son conseil privé, pour offrir et accorder 

 l'exercice delà religion es maisons des gentilz hommes , hauts justiciers, 

 où ceulx du peuple pourroient convenir, si bon leur sembloit, la restitu- 

 tion des honneurs et estât pour le regard des ditz gentilz hommes seu- 

 iement, et pour la seureté de la paix quatre villes qui demoureroient es 

 mains des dicts seigneurs et Princes ou de ceulx qui seroient commis par 

 eux pour les garder; mais, pour aultant qu'en ce qui concerne le salut et 

 rédemption acquise par Jésus Christ, il n'a acception des petits et des 

 grands , des nobles et des roturiers , et par ce moyen qu'on ne pouvoit 

 en la cause de la religion faire acception des personnes sans irriter et 

 offenser Dieu grandement, les sieurs Princes se confiant en sa seule 

 bonté et miséricorde voulurent, aussi peu que devant, accepter telles 

 offres et conditions , encores que lors il y eust bien peu d'espérance de 

 pouvoir plus longtemps maintenir l'armée en campaigne et que les af- 

 faires fussent réduites à un estât assez douteux et incertain ; que après 

 plusieurs et divers renvois d'ambassadeurs, tant de la part de la Majesté 

 du Roy vers les clitz seigneurs et Princes que de la part des ditz Princes 

 vers sa Majesté, Dieu a voulu bénir l'asseurance et confiance que les 

 ditz Princes et ceulx qui les accompaignent ont en luy, ayant miracu- 

 leusement maintenu el conservé leur armée en son entier l'espace de 

 deux ans sans solde et au milieu de tant de desastres et périls qui se 

 sont présentés, et après ces orages tellement incliné le cœur et volonté 

 de sa Majesté au restablissement et repos et tranquilité publique, quelle 

 leur a librement et de son propre mouvement, et contre l'espérance cl 

 conseils d'aucuns ses principaux qui sont près de sa Majesté, accordé et 

 octroie des conditions assez tolerables et dont ilz ont quelque occasion 

 de se contenter et louer Dieu, ainsi que la dicte Dame et Roync pourra 

 voir, s'il lui plaist, par la lecture de l'edict qui est dressé sur le fait de la 

 pacification, que le sieur de Brean lui portera; à quoy les ditz sieurs 

 Princes ont d'autant plus esté induits d'y consentir que, par l'expresse 

 permission de l'exercice de la dicte religion, qui. a esté octroie el cou 



MISS, SCIENT. — II. ii) 



